
REPUBLIKA HRVATSKA
MEĐIMURSKA ŽUPANIJA
OPĆINA GORIČAN
Općinski načelnik

KLASA: 402-01/23-01/05
URBROJ: 2109-8-03-23-1
Goričan, 20.10.2023.g.

Temeljem Odluke o mjerama poticanja kupnje, gradnje i uređenja nekretnina na području Općine Goričan (Službeni glasnik Međimurske županije br. 15/21)  Načelnik objavljuje  

JAVNI NATJEČAJ  ZA DODJELU POTICAJA ZA KUPNJU, GRADNJU I UREĐENJE NEKRETNINA U 2023. GODINI

1. Općina Goričan dodjeljuje mladim obiteljima i/ili samcima bespovratna novčana sredstva za kupovinu, gradnju i uređenje nekretnina za stanovanje na području Općine Goričan a koje su stečene kupnjom.

2. Poticaj se dodjeljuje u visini od 3.981,70 EUR/ 30.000,00 kuna po korisniku.

3. Pravo na dodjelu poticaja za kupovinu nekretninu mogu ostvariti podnositelji zahtjeva uz ispunjenje slijedećih uvjeta:

· Mladi do 40 godina starosti  uz uvjet da korisnik poticaja ili supružnik korisnika poticaja u trenutku podnošenja prijave za poticaj na području Općine Goričan ima prijavljeno prebivalište najmanje dvije godine, da nemaju u vlasništvu stan, kuću, kuću za odmor ili sličan objekt pogodan za stanovanje odnosno da im kupljena nekretnina predstavlja prvu nekretninu za stanovanje te da je minimalno jedan od supružnika stalno zaposlena osoba neprekidno dvije godine do dana prijave za dodjelu poticaja
· Nekretnina za stanovanje koja je predmet kupoprodaje mora imati uporabnu dozvolu
· Korisnik poticaja i članovi njegove uže obitelji moraju u roku od dvije godine nakon odobrenja potpore prijaviti prebivalište na adresi stambenog objekta za koji je odobren poticaj i mora zadržati prebivalište neprekidno slijedećih 10 godina bez promjene.

· Pravo na dodjelu poticaja imaju i oni korisnici koji su tijekom tekuće kalendarske godine počeli graditi novu nekretninu za stanovanje na području Općine Goričan uz uvjet da je: korisnik poticaja do 40 godina starosti, da korisnik poticaja ili supružnik korisnika poticaja u trenutku podnošenja prijave na poticaj na području Općine Goričan ima prijavljeno prebivalište najmanje dvije godine, da nemaju u vlasništvu stan, kuću, kuću za odmor ili sličan objekt pogodan za stanovanje odnosno da će im nekretnina koju su počeli graditi predstavljati prvu nekretninu za stanovanje, minimalno jedan od supružnika stalno zaposlena osoba neprekidno dvije godine do dana prijave za dodjelu poticaja
· Za gradnju nekretnina korisnik poticaja u trenutku podnošenja prijave mora dokazati da ima u vlasništvu građevinsko zemljište na kojem ima ishođenu pravomoćnu građevinsku dozvolu za gradnju stambenog objekta te da ima sklopljen ugovor sa izvođačem radova te prijavljen početak gradnje
· Korisnik poticaja mora u roku od 6 godina nakon odobrenja potpore završiti građevinu te zajedno sa članovima uže obitelji prijaviti prebivalište na adresi stambenog objekta za koji je odobren poticaj i mora zadržati prebivalište neprekidno slijedećih 10 godina bez promjene
 
4. Kupnja nekretnine ne podrazumijeva kupnju nekretnina s dosadašnjom adresom prebivališta. Nekretnina za koju se traži poticaj mora biti na drugoj adresi od adrese dosadašnjeg prebivališta korisnika poticaja.

5. Prijave se podnose u zatvorenoj omotnici s naznakom „ Natječaj za dodjelu poticaja za kupnju, gradnju i uređenje nekretnina“  u Jedinstveni upravni odjel Općine Goričan, trg sv. Leonarda 22, 40324 Goričan.

6. Prijavi je potrebno priložiti: 
            -  Presliku kupoprodajnog ugovora koji je ovjeren kod javnog bilježnika i prijavljen          
                kod nadležne Porezne uprave s dokazom o uplati poreza na promet nekretnina
            -  zemljišno knjižni izvadak  ne stariji od 30 dana od objave javnog natječaja
            -  kopiju katastarskog plana za kupljenu nekretninu
            -  vlastoručno pisanu izjavu da korisnik poticaja ili supružnik korisnika poticaja nema    
                u vlasništvu stan, kuću ili kuću za odmor pogodnu za stanovanje
            - uporabnu dozvolu (ukoliko se prijava odnosi na kupljenju nekretninu)
            - građevinsku dozvolu ili drugi akt o gradnji na temelju kojeg se može graditi,   
               ugovor s izvođačem radova ukoliko se poticaj traži za nekretninu koja će se graditi 
               te dokaz o prijavi početka gradnje
             - potvrdu poslodavca kojom se dokazuje da je korisnik poticaja i/ili njegov supružnik    
               stalno zaposlena osoba najmanje dvije godine do dana raspisivanja natječaja
  - Podatke o bankovnom računu korisnika poticaja (preslika tekućeg računa)

Ukoliko je korisnik poticaja vlasnik tvrtke ili obrta te obavlja samostalnu poslovnu djelatnost na način da je zaposlen u toj tvrtki ili obrtu dužan je u prijavi na natječaj dostaviti potvrdu Porezne uprave o stanju duga iz koje je vidljivo da nema nikakva dugovanja prema državnom proračunu i Republici Hrvatskoj.  Ukoliko je na potvrdi Porezne uprave iskazano dugovanje korisnik nema pravo na ostvarivanje poticaja.
U trenutku prijave na natječaj za dodjelu poticaja korisnik mora imati podmirene sve obveze prema Općini Goričan.

7. Prijave se zaprimaju do 10.11.2023. godine do 12.00 sati bez obzira na način dostave. Prijave koje pristignu nakon tog roka neće se uzeti u razmatranje.

8. Prijave po natječaju razmatra Povjerenstvo koje je imenovano Odlukom Općinskog vijeća Općine Goričan a na temelju čijeg prijedloga načelnik donosi odluku o dodjeli poticaja.

9. Sredstva će se dodjeljivati  za nekretnine koje su kupljene isključivo od mjeseca studenog / prosinca 2022.godine  pa nadalje tijekom 2023. godine i to redoslijedom kupnje te u skladu sa mogućnostima proračuna Općine Goričan.

10. Sredstva za ovu namjenu osigurana su u proračunu Općine Goričan pod Programom 1028 – Visoka kvaliteta urbanog i ruralnog prostora, aktivnost A102805 – mjere poticanja kupnje i uređenja nekretnina na području Općine Goričan u iznosu od 40.000,00 EUR.

11. Općina Goričan zadržava pravo poništiti natječaj bez ikakvih posebnih objašnjenja te tom prilikom ne snosi nikakve troškove za potencijalne prijavitelje. 
 
 
                                                                                                                                                                 
                                                                                  NAČELNIK                                                                                                               
                                                                                    Emanuel Sinković                                                                 

